ভোটের দিন পুলিশের সঙ্গে বচসা, বিজেপি প্রার্থী অগ্নিমিত্রার, শেষমেশ কী হল? দেখুন এই ভিডিও

ওয়েবডেস্ক- আজ প্রথম দফার (2026 Assembly Election) ভোট (First Phase) ঘিরে চরম উত্তেজনা। তৃণমূলের প্রার্থীর (TMC Candidate) বিরুদ্ধে একরাশ ক্ষোভ উগরে দিলেন বিজেপি প্রার্থী অগ্নিমিত্রা পাল (BJP candidate Agnimitra Paul) । আসানসোল দক্ষিণ বিধানসভার (Asansol South Assembly Constituency) গ্রামীন নিমচা এলাকার পুলিশের সঙ্গে বচসায় জড়িয়ে পড়েন তিনি। মহিলা পুলিশের দাবি, প্রার্থী পাঁচটি গাড়ি নিয়ে এসেছেন। এদিকে প্রার্থীর দাবি তিনি দুটি গাড়ি নিয়ে এসেছেন। আর একটি সংবাদমাধ্যমের।

অগ্নিমিত্রার বক্তব্য, পাঁচটা গাড়ি প্রেসের গাড়ি। ওই মহিলা পুলিশের বক্তব্য, আমি কাউকে আটকাচ্ছি না, আমি খালি গাইডলাইনটা বলছি। ফের অগ্নিমিত্রা বলেন, আমার সঙ্গে দুটো গাড়ি, প্রেস যেখানে খুশি যেতে পারে। এবার মহিলা পুলিশের বক্তব্য, প্রেস যেখানে খুশি যেতে পারে, কিন্তু একসঙ্গে পাঁচটা গাড়ি আমি অনুমতি দিতে পারব না। এদিকে অগ্নিমিত্রার আরও অভিযোগ, আসানসোলের দক্ষিণের গরগরডাঙা, নাকরাসোতা ও ১২ নম্বর বুথে তৃণমূলের নেতৃত্বে খাবার দেওয়া হচ্ছে, ভয় দেখানো হচ্ছে।

অগ্নিমিত্রা বলে, তৃণমূলের অ্যান্টি সোশ্যাল সুবীর ব্যানার্জি বলে একজন আছে। আমার অপনেন্ট তাপস ব্যানার্জি যাকে বেআইনিভাবে চাকরি দিয়েছে। আমাকে হেকলড করেছে কিছুদিন আগে।

আরও পড়ুন- প্রথম দু’ঘন্টায় রাজ্যে ভোট পড়ল ১৮.৭৬ শতাংশ

কাল থেকে গ্রামে গ্রামে গিয়ে দুহাজার করে টাকা দিচ্ছে। ওনার এই রকই স্বভাব। মানুষকে ভয় দেখানো হচ্ছে। এখানকার মানুষ খুব ভয় পেয়ে আছেন। আমরা যখন কথা বলতে যাই, তখনও খুব ভয় ভয় থাকে ওরা, দরজা বন্ধ করে দেয়। খুন আনইউজ্যুয়াল সিচুয়েশন। নির্বাচন কমিশনকে জানিয়েছি, ওরা দেখে নেবেন।